google/wiki40b huggingface dataset:
Kejuruteraan penggerudian

Kejuruteraan penggerudian ialah cabang kejuruteraan petroleum.
Jurutera pengggerudian mereka bentuk dan melaksanakan sebaik mungkin prosedur-prosedur untuk menggerudi telaga dengan selamat dan ekonomi. Mereka bekerja rapat dengan kontraktor penggerudian, kontraktor perkihdmatan, dan personel komplians, dan juga dengan ahli geologi dan pakar-pakar teknikal yang lain. Jurutera penggerudian juga bertanggungjawab untuk memastikan bahawa kos diminimumkan dalam mendapatkan maklumat untuk menilai formasi-formasi yang ditembusi, melindungi keselamatan dan kesihatan pekerja dan personel yang lain, dan melindungi alam sekitar.
Emydidae

Ciri-ciri

Kebanyakan bahagian tempurung (Karapas) kura-kura ini rendah, mempunyai dua jungkir (keel), atau tiada. Mereka mempunyai plastron yang lebih besar, dan sesetengah spesies mempunyai engsel (hinge) yang boleh digerakkan untuk mengatup sepenuhnya kepala dan kaki kedalam cangkerangnya. Tengkoraknya juga lebih kecil. Kaki mereka digunakan untuk berenang, kerana mempunyai selaput renang.

Diet

Kebanyakannya bersifat maun. Dietnya terdiri daripada annelida, krustasea dan ikan. Mamalia kecil seperti rakun dan Kura-kura Sentap sering memburu dan merosakkan sarang mereka. Kura-kura yang kecil seperti Glyptemys muhlenbergii (Kura-kura Rawa) sering diburu spesies pemangsa yang lebih besar seperti buaya.
Sekolah Jenis Kebangsaan (Tamil) Ladang Victoria

Sejarah

Sekolah Ladang Victoria telah dibina pada tahun 1947 dengan usaha pihak pengurusan ladang dan merupakan sekolah luar Bandar. 
Pada mulanya proses pengajaran dan pembelajaran di sekolah ini dijalankan dalam bangunan tanpa bilik darjah. Tetapi pada tahun 1961 sebuah bangunan baru telah dibina dengan kerjasama dari ibu bapa bagi menampung pertambanhan bilangan murid yang semakin bertambah. Walau bagaimanapun bilik darjah masih tidak mencukupi dan persekolahan terpaksa dijalankan dalam 2 sesi (pagi/petang). 
Sebuah bangunan lagi kemudiannya dibina pada tahun 1976 dan siap pembinanya pada tahaun 1978. Dengan keluasan tanah 1.5 hektar dan bangunan yang mencukupi maka sesi persekolahan dijalankan pada waktu pagi sahaja. 
Selaras dengan perkembangan pesat bangunan negara, semakin ramai ibu bapa telah sedar akan tanggunjawab mereka memberikan pendidikan kepada anak-anak.  
Sehubungan dengan itu, sekolah ini turut mengalami pertambahan bilangan murid. Bagi menampung keperluan itu bangunan baru telah dibina atas usaha pihak PIBG dengan sekolah dan dirasmikan pada 29 Ogos1991 oleh YAB Tan Sri Dato Sri Haji Osman bin Hai Aroff, Menteri Besar Kedah D.A. Sekolah ini juga telah dinaikan grednya ke gred A pada tahun 1994. Terdapat 12 kelas bagi tahun 1-6 yang dijalan kan pada sesi pagi dengan jumlah murid seramai 248 orang, 23 tenaga pengajar serta 4 orang kakitangan.

Pencapaian

ANUGERAH YANG DITERIMA 

PENCAPAIAN DALAM KO-KURIKULUM
- "CHORAL SPEAKING" (2012)-TEMPAT KE -1
-"CHORAL SPEAKING"(2013)- TEMPAT KE-3 
- "PUBLIC SPEAKING" (2013)- TEMPAT KE-1 
-"PUBLIC SPEAKING" (2013) - TEMPAT KE-3 
-STORY TELLING (2013) - TEMPAT KE -3 
PERINGKAT KEBANGSAAN
-SCIENCE FAIR FOR YOUNG CHILDREN (2011) 
(BEST PAPER PRESENTATION) 
-MENULIS KARANGAN BAHASA TAMIL 
(BARATHAS)- 2013
Love Machine

Sumpahan "LOVE Machine"

Ramai yang mengkaitkan dengan Love Machine Curse di mana anda lihat muka depan CD adalah betul-betul kedudukan ahli Morning Musume yang keluar iaitu Ishiguro, Ichii, Nakazawa, Goto, Yasuda, Abe, Iida dan Yaguchi. Ramai yang mengatakan sumpahan itu adalah palsu kerana Tsuji dan Kago telah keluar dari Morning Musume sebelum Iida.
Lizines

Lizines ialah sebuah komun yang terletak di komun Seine-et-Marne di utara-tengah Perancis.
Klas Pontus Arnoldson

Klas Pontus Arnoldson (lahir 27 Oktober 1844-1820 Februari 1916) adalah seorang penulis Sweden, wartawan, ahli politik, dan penerima Hadiah Keamanan Nobel pada tahun 1908 dengan Fredrik Bajer. Beliau merupakan ahli pengasas Persatuan Keamanan dan Penimbangtaraan Sweden.
Sindangjaya, Ciranjang

Poskod

Poskod yang digunakan di Sindangjaya adalah 43282. Terdapat buah desa di dalam daerah kecamatan Ciranjang.
Sekolah Kebangsaan Merchong Jaya

Sejarah

Sekolah Kebangsaan Merchong Jaya (SKMJ), dahulunya dikenali dengan nama Sekolah Kebangsaan Bebar (SK Bebar), telah didirikan pada tahun 1928. Guru Besar pertama sekolah ini ialah En. Khalid bin Abu Bakar dengan seorang guru dan muridnya seramai 50 orang. Sekolah ini terletak di Kampung Kajang, Merchong dan jaraknya ke PPD Pekan ialah 55km. Sekolah ini dikategorikan sebagai sekolah luar bandar.
Pernah satu ketika sekolah ini hampir ditutup kerana kekurangan murid. Pertambahan murid dari semasa ke semasa bertambah dengan mendadak disebabkan kemasukan petani-petani dari Kedah.
Rayuan Pengembara

Kumpulan Rayuan Pengembara  merupakan sebuah kugiran yang aktif pada era 1960-an. Ia pernah merakamkan lagu pada piring hitam dengan penyanyi utamanya Taufik Hj Ali.
Pada ketika itu, pengaruh kumpulan The Beatles dari England telah mewujudkan irama pop yeh-yeh dari 1965 hingga 1971. Istilah pop yeh-yeh telah diambil dari judul lagu popular The Beatles, (She Loves You - Yeh, Yeh, Yeh).
Aeroponik

Aeroponik adalah proses membesarkan tumbuh-tumbuhan di udara atau persekitaran berkabus tanpa menggunakan tanah atau perantaraan agregat (yang dikenali sebagai geoponik). Perkataan "aeroponik" berasal dari perkataan Yunani yang bermakna aero - (udara) dan ponos (usaha). Budaya aeroponik berbeza daripada penanaman hidroponik, aquaponik, dan in-vitro (kultur tisu tumbuhan) konvensional. Tidak seperti hidroponik, yang menggunakan larutan nutrien cecair sebagai medium pertumbuhan dan mineral penting untuk mengekalkan pertumbuhan tumbuhan; atau aquaponik yang menggunakan air dan buangan ikan, aeroponik dilakukan tanpa medium yang pembesaran.  Oleh kerana air digunakan dalam aeroponik bagi menghantar nutrien, ia kadang-kadang dianggap sebagai sejenis hidroponik.

Kaedah

Prinsip asas penanaman aeroponik adalah tumbuh-tumbuhan digantung di dalam persekitaran yang tertutup atau separa tertutup melalui semburan pada akar tanaman yang tergantung dan bahagian bawah batang dengan percikan atau semburan larutan cecair yang kaya dengan nutrien. Bahagian daun dan puncak, sering dikenali sebagai kanopi, menganjur ke atas. Akar tumbuhan dipisahkan melalui struktur sokongan tumbuhan. Selalunya, busa sel tertutup dimampatkan di sekeliling batang yang lebih rendah dan dimasukkan ke dalam bukaan pada kebuk aeroponik, yang mengurangkan tenaga kerja dan perbelanjaan; bagi tumbuhan yang lebih besar, lanjaran digunakan bagi menggantung berat tumbuhan dan buah-buahan.
Sebaik-baiknya, persekitaran itu dikekalkan bebas daripada haiwan perosak dan penyakit, supaya tumbuh-tumbuhan akan tumbuh lebih sihat dan lebih cepat berbanding tumbuhan yang ditanam dalam medium. Walau bagaimanapun, disebabkan persekitaran kebanyakan aeroponik tidak ditutup dengan sempurna, haiwan perosak dan penyakit masih boleh menjadi ancaman. Persekitaran terkawal memastikan pertumbuhan tumbuhan awal, kesihatan, perkembangan, berbunga dan berbuah bagi apa-apa spesis tumbuhan dan kultivar.
Oleh kerana sistem akar amat sensitif, aeroponik sering digabungkan dengan hidroponik konvensional, yang digunakan sebagai "penyelamat tanaman" kecemasan - bekalan nutrien dan bekalan air sandaran - sekiranya radas aeroponik gagal berfungsi.
Tekanan tinggi aeroponik ditakrifkan sebagai menghantar nutrien pada akar melalui 20-50 kepala mikrometer kabus menggunakan tekanan tinggi- sekitar (80 paun setiap inci persegi (550 kPa)) pam diafragma.
Najihatussalehah Ahmad

Latar Belakang

Najihatussalehah dilahirkan pada 15 November 1966 di Pasir Kubu, Pulau Tiga Kiri, Perak. Ketika zaman kanak-kanak, beliau menetap di Parit dan Batu Gajah. Pada tahun 1976 beliau berpindah ke Gunung Semanggol. Beliau mendapat pengajian awal di Sekolah Rendah Jenis Kebangsaan Cina Chong Wah, Gunung Semanggol, Taiping Kemudian melanjutkan pengajian menengah di Sekolah Menengah Raja Perempuan Taayah, Ipoh (1979-1981) dan Sekolah Menengah Agama Wilayah Persekutuan (kini SMA Labu) (1982-1983). Pada tahun 1992, beliau telah berjaya memperoleh Sarjana Muda Perubatan dan Pembedahan di Universiti Malaya tahun 1992.

Penglibatan dalam politik dan NGO

Najihatussalehah bergiat dalam persatuan mahasiswa semenjak 1986 di Universiti Malaya. Beliau merupakan salah seorang Alumni SMAP Labu atau dikenali sebagai IKMAL. Beliau juga merupakan Ahli seumur hidup Persatuan Bekas Pelajar Izuddin Taayah (PBPSISTA).
Dalam badan kebajikan, beliau merupakan Pengerusi Pertubuhan Amal Khadijah Malaysia (PERAMAH) 2009 hingga kini, dan Penasihat Pertubuhan Kebajikan Wanita Daerah Perak Tengah (PEKANITA) 2008 hingga kini.
Najihatussalehah juga mempunyai sebuah Klinik Najiha di Bota yang dibuka pada tahun 1997. Beliau juga berpengalaman sebagai Pegawai Perubatan di Hospital Kuala Lumpur, Hospital Changkat Melintang dan Klinik Hidayah di Bagan Serai.
Dalam Parti Islam Se-Malaysia, beliau pernah menjadi Naib Ketua Dewan Muslimat PAS kawasan Parit (1997/2001), Ketua Dewan Muslimat PAS kawasan Parit (2003 hingga kini), Ketua Dewan Muslimat PAS Negeri Perak (2011 hingga kini), dan Ahli Jawatankuasa Dewan Muslimat PAS Pusat (2007 hingga kini). Beliau turut dilantik sebagai Ahli Jawatankuasa PAS Pusat sesi 2015-2017.

Pilihanraya

Najihatussalehah pernah bertanding sebagai calon Ahli Dewan Undangan Negeri (ADUN) N32 Belanja pada Pilihan Raya Umum Malaysia ke-13 namun tewas kepada Datuk Drs Mohd Nizar Zakaria yang kini memegang portfolio Pengerusi Jawatankuasa Pendidikan Islam, Agama Islam dan Pembangunan Sahsiah Perak.
Beliau juga pernah bertanding sebagai calon Ahli Parlimen P069 Parit pada Pilihan Raya Umum Malaysia ke-12 namun tewas kepada orang yang sama, Drs Mohd Nizar Zakaria.
Sekolah Jenis Kebangsaan (T) Ladang Matang

Sejarah

Sekolah ini telah ditubuhkan sebelum Perang Dunia Kedua lagi, iaitu sekitar tahun 1937. Katika itu sekolah ini hanya mempunyai sebuah bilik darjah dengan bilangan murid seramai 40 orang. Ketika itu , Encik Rajamanikam bertugas sebagai Guru Besar. Sekolah ini telah dikendalikan oleh pihak Majikan Ladang Matang yang terletak kira – kira 2 batu dari jalanraya Ladang Matang. Ketika perang meletus sekolah ini berhenti dari berfungsi. Selepas Perang Dunia tamat pada tahun 1946 , barulah sekolah ini mula berfungsi semula dengan adanya bantuan dari tuan punya ladang. Malangnya pada tahun 1966 ladang ini telah dijual semula dengan cara pecah – pecahan.
Sebenarnya bangunan sekolah ini adalah di pentas drama kuil Ladang Matang di mana pertunjukan – pertujukan pentas pada musim perayaan kuil tersebut diadakan. Kawasan bilik kelas adalah terlalu kecil dan sempit di mana panjangnya adalah ialah 3 kaki dan lebarnya 20 kaki. Disinilah pengajaran 3 buah kelas bercantum dijalankan selama beberapa tahun. Semenjak tahun 1970 murid – murid telah bertambah sehingga 75 orang. Tambahan murid – murid di sekolah ini menarik perhatian Jabatan Pelajaran Perak. Pihak Jabatan Pelajaran dengan sumbangan Jabatan Kerja Raya telah membaiki bangunan sekolah ini dan telah melebarkan kelas – kelas tersebut sehingga selebar 120 kaki persegi iaitu keadaan pada masa kini. Bangunan sekolah ini masih bersambung dengan Kuil Ladang Matang. Pejabat dan Pusat Sumber terletak di atas pentas manakala kelas – kelas adalah di bawah.
Geografi Kuala Lumpur

Sumber asli

Kuala Lumpur kaya dengan timah.

Bahaya semulajadi

Kawasan ini tertakluk kepada banjir kilat akibat ribut petir dan hujan lebat.

Pencemaran

Kuala Lumpur mempunyai pencemaran yang sederhana berbanding dengan bandar-bandar moden yang lain di dunia. Disebabkan berhampiran Pulau Sumatera, zarah debu dikendalikan oleh angin dari kebakaran hutan secara tidak langsung tetapi sementara, mewujudkan fenomena yang dikenali sebagai jerebu.
Dammartin-sur-Tigeaux

Dammartin-sur-Tigeaux ialah sebuah komun yang terletak di komun Seine-et-Marne di utara-tengah Perancis.
Songkok

Songkok merupakan sejenis topi tradisional bagi orang Melayu. Songkok juga dipakai sebagai pelangkap kepada baju Melayu yang dipakai untuk menghadiri majlis-majlis tertentu. Songkok ini popular bagi masyarakat Melayu di Malaysia, Singapura, Indonesia dan selatan Thailand. Songkok ini dikatakan berasal dari fez yang dipakai di Ottoman Turki. Ia menjadi simbol identiti Islam dan menjadi popular di kalangan India Muslim dan menurut pakar kemudiannya beransur menjadi songkok di Alam Melayu. Di Indonesia, songkok juga dikenali dengan nama peci. 
Dalam kesusteraan Melayu, songkok telah disebut dalam Syair Siti Zubaidah Perang Cina (1840) "...berbaju putih bersongkok merah....". 
Di Indonesia, songkok menjadi pemakaian kepala yang rasmi yang dipopularkan oleh Soekarno. Songkok dipakai oleh rakyat Indonesia bagi majlis-majlis rasmi seperti upacara perkahwinan atau cuti-cuti keagamaan seperti cuti hari Aidil Fitri dan Aidil Adha.
Bagi kalangan orang Melayu, songkok menjadi pemakaian kepala yang rasmi ketika menghadiri uparaca-upacara rasmi seperti upacara perkahwinan, solat jumaat, upacara keagaamaan dan sewaktu menyambut Hari Raya Puasa dan Hari Raya Qurban.
Songkok juga dipakai oleh tentera dan polis Malaysia dan Brunei pada upacara-upacara tertentu.
Pada 19 Jun 2008, anggota dewan DAP Gwee Tong Hiang disingkirkan dari dewan majlis Johor kerana tidak mematuhi kod pakaian pakaian rasmi dan songkok.
Masjid Kampung Melekai

Latar belakang

Masjid Kampung Melekai terletak di kedudukan Latitud 2 darjah, 36 minit, 32.3 saat Utara dan Longitud 102 darjah, 16 minit, 10.8 saat Timur. Arah kiblatnya adalah pada 292 darjah, 41minit, 59.2 saat.
Gereja

Gereja (dari bahasa Portugis: igreja) ialah tempat penganut Kristian melakukan amalan keagamaan.
Kementerian Pertahanan Republik Indonesia

Zaman Orde Lama

Setelah Proklamasi Kemerdekaan Republik Indonesia  dirasmikan pada 17 Agustus 1945, Panitia Persiapan Kemerdekaan Indonesia segera menyusun kabinet pertama iaitu Kabinet Presidensial di mana Kementerian Keamanan Rakyat menguruskan hal pertahanan Republik dipimpin Supriyadi sebagai menteri abalila dilantik pada 6 Oktober 1945. Supriyadi kemudiannya digantikan oleh Imam Muhammad Suliyoadikusumo sebagai pengganti interim pada tanggal 20 Oktober.
Pada masa Kabinet Sjahrir I fungsi pertahanan negara juga masih berada di bawah wewenang Menteri Keamanan Rakyat pimpinam oleh Mr. Amir Sjarifuddin. Namun pada Kabinet Sjahrir II, Menteri Keamanan Rakyat berganti nama menjadi Menteri Pertahanan yang tetap dijabat oleh Mr. Amir Sjarifuddin. Pada saat Mr. Amir Sjarifuddin menjadi Perdana Menteri, jabatan Menteri Pertahanan dijabat rangkap oleh Perdana Menteri. Pada periode Kabinet Hatta I, saat Negara Kesatuan Republik Indonesia dalam keadaan darurat akibat tekanan tentara Belanda, Wakil Presiden Drs. Mohammad. Hatta merangkap sebagai Menteri Pertahanan ad interim.

Zaman Orde Baru

Pada Kabinet Pembangunan I jabatan Menteri Pertahanan Keamanan dirangkap Persiden RI Jenderal TNI Soeharto. Baru kemudian pada Kabinet Pembangunan II dan selanjutnya, fungsi pertahanan negara selalu disatukan dengan fungsi keamanan dan berada di bawah Departemen Pertahanan Keamanan di mana Menteri Pertahanan Keamanan sekaligus menjadi Panglima ABRI.
Soh Chin Aun

Kerjaya bola sepak

Pada tahun 1971, Chin Aun yang baru berusia 21 tahun ketika itu menjadi ketua pasukan termuda dalam kelayakan Sukan Olimpik 1974 di Seoul, Korea Selatan. Beliau merupakan salah seorang pemain yang mewakili Malaysia pada Sukan Olimpik 1972 di Munich, Jerman dan berperanan sebagai ketua pasukan. 
Kehebatan beliau mengemudi barisan pertahanan bersama Santokh Singh menghadirkan gerun kepada pasukan Asia yang menentang Malaysia pada era 70-an hinggalah 80-an. Beliau digelar sebagai Dewa Peperangan kerana kebijaksanaannya mengemudi pasukan.
Selepas bersara dari bermain bola sepak, Chin Aun cuba berjinak-jinak dalam bidang politik dengan bertanding pada Pilihan Raya Parlimen Kota Melaka pada 1986 tetapi tewas dengan jumlah besar 17,606 undi kepada Lim Guan Eng. Pada tahun 2007, Chin Aun dilantik sebagai Pengerusi Pengadil Malaysia pada 13 Mac 2007. Beliau kemudian memegang jawatan selaku pengurus pasukan bola sepak Malaysia pada 2007 sehinngga Februari 2009.
Pada tahun 2016, beliau membuat kemunculan khas dalam filem Ola Bola sebagai Chow Kok Keong, watak berdasarkan dirinya sendiri semasa kempen kelayakan Sukan Olimpik Moscow 1980.
Fushë-Çidhën

Fushë-Çidhën merupakan sebuah munisipiliti di Daerah Dibër, Dibër County, timurlaut Albania.
Santibáñez el Alto

Santibáñez el Alto merupakan sebuah kawasan perbandaran yang terletak di Sepanyol dalam wilayah Cáceres, Extremadura.
Kesatuan Telekomunikasi Antarabangsa

Keahlian

Ahli-ahli ITU terdiri daripada negara ahli, ahli sektor dan ahli bersekutu. ITU dianggotai oleh 191 negara ahli, serta lebih daripada 800 ahli sektor awam dan persendirian bersekutu yang terdiri daripada syarikat dan pertubuhan telekomunikasi. 
Antara negara ahlinya termasuk Kota Vatikan serta semua ahli PBB kecuali Palau dan Timor Leste. Taiwan dan Pihak Berkuasa Palestin juga tidak menganggotai ITU.
Ronfeugerai

Ronfeugerai ialah sebuah komun di jabatan Orne di barat-laut Perancis.
Masjid Raya Baiturrahman

Sejarah

Masjid direka seorang ahli seni bina Itali dan dibina pentadbiran kolonial Belanda sebagai tanda perdamaian berikutan kemusnahan masjid lama oleh Belanda semasa berlakunya Perang Aceh. Pembinaan masjid bermula pada tahun 1879 dan selesai pada tahun 1881. Masjid terlepas daripada kemusnahan besar-besaran Banda Aceh semasa berlakunya tsunami pada tahun 2004.

Seni bina

Seni reka masjid menggabungkan pengaruh kolonial dan Mughal India. Bentuknya tidak berapa berbeza daripada seni reka . Mahupun masjid ini menjadi tanda Banda Aceh dan keunikan kebudayaan Aceh, ia menggabungkan hanya sedikit ciri Aceh tradisional.
Kodovjat

Kodovjat merupakan sebuah munisipaliti di Daerah Gramsh, Elbasan County, tengah Albania.
The Good Doctor

Premis

Siri ini mengenai Shaun Murphy, seorang pakar bedah berasal dari Casper, Wyoming yang menghidap autisme dan sindrom savant dan memiliki zaman kanak-kanak yang teruk. Beliau dihantar ke San Jose, California, sebagai pelatih di Hospital San Jose St. Bonaventure.
Dagshai

Demografik 2001

Menurut bancian India pada tahun 2001, Dagshai memiliki bilangan penduduk seramai 2,751. Dari jumlah tersebut, kaum lelaki membentuk 62% dari jumlah keseluruhan populasi dan wanita seramai 38%.

Pendidikan 2011

Menurut bancian India pada tahun 2001 Dagshai memiliki kadar pendidikan (kebolehan membaca) 82%, melebihi kadar purata kebangsaan 59.5%; dengan 66% lelaki dan 34% wanita mampu membaca. 11% dari populasi berusia di bawah 6 tahun. (2001)
Antara Anyer dan Jakarta

Antara Anyer dan Jakarta merupakan lagu Indonesia tahun 1980-an yang dibuat oleh Oddie Agam dan dipopularkan oleh Sheila Majid dalam album Emosi. Lagu ini menerangkan keindahan alam pantai  Anyer.
Gremersdorf-Buchholz

Gremersdorf-Buchholz merupakan sebuah kawasan perbandaran terletak di daerah Vorpommern-Rügen, Mecklenburg-Vorpommern, Jerman.
Tanjung Rusa

Poskod

Poskod yang digunakan di Tanjung Rusa adalah 33452. Terdapat 12 buah desa di dalam daerah kecamatan Membalong.
Kitab Penyembuhan

Kitab Penyembuhan (Bahasa Arab: کتاب الشفاء Kitab Al-Shifaʾ, Latin: Sufficientia) adalah sebuah ensiklopedia saintifik dan falsafah dikarang oleh Abū Alī ibn Sīnā (Avicenna) dari Asfahana, berhampiran Bukhara di Greater Persia. Sungguhpun judul bahasa Melayunya, ia ternyata bukan berkenaan dengan perubatan. Juga digelar Yang Merawat ia diniatkan untuk "merawat" atau "menyembuh" kejahilan roh. Buku ini adalah karya utama Ibn Sina pada sains dan falsafah. Dia mungkin bermula untuk menyusun al-Shifa pada 1014, menyelesainya pada lebih kurang 1020, dan menerbitnya pada tahun 1027.
Kitab ini dibahagikan kepada empat bahagian: logik, sains semulajadi, matematik (suatu kuadrivium dari aritmatika, geometri, astronomi , dan muzik), dan metafisika. Hal ini dipengaruhi oleh ahli falsafah Greek kuno, seperti Aristotle, Yunani pemikir seperti Ptolemy, sebelumnya Parsi dan ahli sains Muslims, dan ahli falsafah seperti Al-Kindi (Alkindus), Al-Farabi (Alfarabi) dan Abū Rayhān al-Bīrūnī.
Kerumitan (perubatan)

Kerumitan (atau komplikasi) dalam perubatan, adalah evolusi yang tidak baik atau akibat penyakit, keadaan kesihatan atau terapi. Penyakit ini boleh menjadi lebih teruk dalam keterukannya atau menunjukkan tanda-tanda, gejala atau perubahan patologi yang lebih tinggi, menjadi meluas di seluruh badan atau mempengaruhi sistem organ lain. Penyakit baru juga mungkin muncul sebagai komplikasi kepada penyakit yang sedia ada sebelumnya. Rawatan perubatan, seperti ubat atau pembedahan boleh menghasilkan kesan buruk atau menghasilkan masalah kesihatan baru dengan sendirinya. Oleh itu, komplikasi mungkin iatrogenik (iaitu secara harfiah dibawa oleh ahli fizik).
Pengetahuan perubatan tentang penyakit, prosedur atau rawatan biasanya memerlukan senarai komplikasi yang paling umum, supaya mereka dapat diramalkan, dicegah atau diakui dengan lebih mudah dan cepat.
Bergantung pada tahap kerentanan, kerentanan, umur, status kesihatan, keadaan sistem imun, dan lain-lain komplikasi mungkin timbul dengan lebih mudah. Komplikasi memberi kesan buruk kepada prognosis penyakit. Prosedur perubatan yang tidak invasif dan minimum invasif biasanya memihak kepada komplikasi yang kurang berbanding dengan yang invasif.
Gangguan yang bersamaan tetapi tidak disebabkan oleh gangguan lain adalah komorbiditi. Barisan pembahagian konseptual ini kadang-kadang kabur oleh kerumitan penyebab atau kekurangan maklumat yang pasti mengenainya. Istilah sequela dan komplikasi sering sinonim, walaupun komplikasi menunjukkan bahawa keadaan yang dihasilkan merumitkan pengurusan keadaan penyebab (menjadikannya lebih rumit dan mencabar).
Wesenberg, Schleswig-Holstein

Wesenberg merupakan sebuah kawasan perbandaran terletak di daerah Stormarn, Schleswig-Holstein, Jerman.
Pejamben

Poskod

Poskod yang digunakan di Pejamben adalah 42264. Terdapat 10 buah desa di dalam daerah kecamatan Carita.
Orang Melayu Indonesia

Sumatera

Terdapat banyak kerajaan Melayu yang terdapat di pulau Sumatera: iaitu Kerajaan Melayu, Sriwijaya, Kerajaan Deli, Kerajaan Siak Sri Indrapura dan Kerajaan Riau-Lingga.

Kalimantan

Dalam Pontianak incidents semasa pendudukan Jepun di Hindia Timur Belanda, tentera Jepun membunuh kebanyakan golongan elit Melayu dan memancung kepala semua sultan Melayu di Kalimantan.
Semasa kejatuhan Suharto, ada kebangkitan dalam kebangsaan dan pengenalan Melayu di Kalimantan dan orang Melayu dan Dayak di Sambas membunuh Madura beramai-ramai semasa rusuhan Sambas.
Shahruddin Md Salleh

Kerjaya

Beliau pernah dilantik sebagai Pengerusi Institut Terjemahan & Buku Malaysia pada tahun 2010 sehinggalah dipecat oleh Menteri Pendidikan Malaysia, Mahdzir Khalid kerana menyertai Parti Pribumi Bersatu Malaysia sebagai Setiausaha Agung.

Politik

Beliau adalah Ahli Dewan Undangan Negeri bagi kawasan Jorak di Muar sejak 2008 lagi.
Pada PRU14, beliau telah berjaya memenangi kerusi Parlimen Sri Gading mewakili Pakatan Harapan menggunakan tiket Parti Keadilan Rakyat dari parti komponen, Parti Pribumi Bersatu Malaysia dengan 21,511 undi.